CELEX: 62014TN0027
Language: el
Date: 2014-01-10 00:00:00
Title: Υπόθεση T-27/14: Προσφυγή της 10ης Ιανουαρίου 2014 — Τσεχική Δημοκρατία κατά Επιτροπής

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 85/22
            
         Προσφυγή της 10ης Ιανουαρίου 2014 — Τσεχική Δημοκρατία κατά Επιτροπής
   (Υπόθεση T-27/14)
   2014/C 85/38
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Τσεχική Δημοκρατία (εκπρόσωποι: M. Smolek, J. Vláčil και T. Müller)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση C(2013) 7221 τελικό, της 4ης Νοεμβρίου 2013, της Ευρωπαϊκής Επιτροπής με την οποία ζητείται η ανάκληση της αποφάσεως του Ministerstvo průmyslu a obchodu České republiky (τσεχικού Υπουργείου Εμπορίου και Βιομηχανίας) περί χορηγήσεως σε εγκαταστάσεις αποθηκεύσεως αερίου στο Dambořice παρεκκλίσεως από την εθνική νομοθεσία με την οποία εφαρμόζεται η οδηγία 2003/55/ΕΚ (1) σχετικά με τους κανόνες για την πρόσβαση τρίτων μερών
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως
   
   Προς στήριξη της προσφυγής η προσφεύγουσα προβάλλει δύο λόγους ακυρώσεως.
   
               1)
            
            
               Ο πρώτος λόγος ακυρώσεως αντλείται από παράβαση του άρθρου 226, παράγραφος 1, ΣΛΕΕ
               
                           —
                        
                        
                           Στο πλαίσιο αυτό η προσφεύγουσα υποστηρίζει ότι η Επιτροπή, εκδίδοντας την προσβαλλόμενη απόφαση, ενήργησε με τρόπο που αντιβαίνει ευθέως προς την απόφαση του Γενικού Δικαστηρίου της 6ης Σεπτεμβρίου 2013, T-465/11, Globula κατά Επιτροπής.
                        
                     
         
               2)
            
            
               Ο δεύτερος λόγος ακυρώσεως αντλείται από παράβαση του άρθρου 22, παράγραφος 4, της οδηγίας 2003/55/ΕΚ
               
                           —
                        
                        
                           Η προσφεύγουσα υποστηρίζει με τον λόγο αυτό ότι η Επιτροπή εξέδωσε την προσβαλλόμενη απόφαση μετά τη λήξη της προθεσμίας του άρθρου 22, παράγραφος 4, της οδηγίας 2003/55/ΕΚ.
                        
                     
         
      (1)  Οδηγία 2003/55/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 98/30/ΕΚ (ΕΕ 2003, L 176, σ. 57).